title: Deċiżjoni tal-Kunsill 2014/674/PESK tal- 25 ta' Settembru 2014 li temenda u testendi d-Deċiżjoni 2010/565/PESK dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)

text:
                  26.9.2014

                  MT

                  Il-Ġurnal Uffiċjali tal-Unjoni Ewropea

                  L 282/24

            DEĊIŻJONI TAL-KUNSILL 2014/674/PESK
      tal-25 ta' Settembru 2014
      li temenda u testendi d-Deċiżjoni 2010/565/PESK dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u partikolarment l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fil-21 ta' Settembru 2010, il-Kunsill adotta d-Deċiżjoni 2010/565/PESK (1), modifikata l-aħħar bid-Deċiżjoni 2013/468/PESK (2). Id-Deċiżjoni 2010/565/PESK tiskadi fit-30 ta' Settembru 2014.

                  (2)

                  Fit-18 ta' Ġunju 2014, il-Kumitat Politiku u ta' Sigurtà (KPS) approva l-Modalitajiet għat-Transizzjoni tal-EUSEC RD Congo, fi ħdan il-qafas tat-tkabbir futur tal-UE bl-appoġġ tar-riforma tas-settur tas-sigurtà (RSS) fir-Repubblika Demokratika tal-Kongo (DRC), li tinvolvi l-estensjoni tal-EUSEC RD Congo għal disa' xhur, sat-30 ta' Ġunju 2015, biex tiġi implimentata t-transizzjoni finali tagħha bl-għan li jiġu trasferiti l-kompiti tagħha.

                  (3)

                  L-EUSEC RD Congo ser titmexxa fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

            ADOTTA DIN ID-DEĊIŻJONI:
      Artikolu 1
      Id-Deċiżjoni 2010/565/PESK hija emendata kif ġej:

                  (1)

                  L-Artikolu 2 huwa sostitwit b'dan li ġej:
                  “Artikolu 2
                  Mandat
                  Il-missjoni għandha timmira, b'kooperazzjoni u koordinazzjoni mill-qrib mal-atturi oħrajn tal-komunità internazzjonali, b'mod partikolari n-Nazzjonijiet Uniti u l-MONUSCO, u waqt li ssegwi l-objettivi stipulati fl-Artikolu 1, li tipprovdi appoġġ konkret fil-qasam tar-RSS, waqt li jinħolqu l-kondizzjonijiet għall-implimentazzjoni fuq perijodu qasir u medju ta' attivitajiet u proġetti bbażati fuq il-linji gwida adottati mill-awtoritajiet Kongoliżi fil-pjan tar-riforma tal-FARDC kif imniżżla fil-programm ta' azzjoni tal-missjoni, inklużi:

                              (a)

                              iż-żamma tal-appoġġ f'livell strateġiku filwaqt li jiġu integrati attivitajiet relatati mal-kampanja kontra l-impunità fl-oqsma tar-rispett għad-drittijiet tal-bniedem, inkluża l-vjolenza sesswali;

                              (b)

                              iż-żamma tal-appoġġ għall-konsolidazzjoni tal-amministrazzjoni u l-introduzzjoni ta' sistema ta' ġestjoni tar-riżorsi umani bbażata fuq il-ħidma li għaddejja biex titjieb l-awtonomija tal-proċess;

                              (c)

                              it-titjib tal-kapaċitajiet operazzjonijiet tal-FARDC, billi ssir ħidma mal-awtoritajiet militari lejn is-sostenibbiltà tas-sistema tal-edukazzjoni militari, li tiffoka fuq skejjel għall-uffiċjali u uffiċjali mhux kummissjonati.”

                        ;

                  (2)

                  fl-Artikolu 3, il-paragrafu 1 huwa sostitwit b'dan li ġej:
                  “1.   EUSEC RD Congo għandha tkun strutturata f'konformità mad-dokumenti ta' ppjanar tagħha.”;

                  (3)

                  fl-Artikolu 5, il-paragrafu 4 jitħassar;

                  (4)

                  L-Artikolu 9 huwa sostitwit b'dan li ġej:
                  “Artikolu 9
                  Arranġamenti finanzjarji
                  1.   L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2010 sat-30 ta' Settembru 2011 għandu jkun ta' EUR 12 600 000.
                  L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2011 sat-30 ta' Settembru 2012 għandu jkun ta' EUR 13 600 000.
                  L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2012 sat-30 ta' Settembru 2013 għandu jkun ta' EUR 11 000 000.
                  L-ammont ta' referenza finanzjarja maħsub biex ikopri n-nefqa relatata mal-missjoni għall-perijodu mill-1 ta' Ottubru 2013 sat-30 ta' Settembru 2014 għandu jkun ta' EUR 8 455 000.
                  L-ammont ta' referenza finanzjarja maħsub biex ikopri n-nefqa relatata mal-missjoni għall-perjodu mill-1 ta' Ottubru 2014 sat-30 ta' Ġunju 2015 għandu jkun ta' EUR 4 600 000.
                  2.   In-nefqa kollha għandha tiġi amministrata f'konformità mar-regoli u l-proċeduri applikabbli għall-baġit ġenerali tal-Unjoni. Il-parteċipazzjoni ta' persuni fiżiċi u ġuridiċi fl-għoti ta' kuntratti ta' akkwist pubbliku mill-EUSEC RD Congo għandha tkun miftuħa mingħajr limitazzjonijiet. Barra minn hekk, m'għandha tapplika l-ebda regola ta' oriġini għall-prodotti mixtrija mill-EUSEC RD Congo. Soġġett għall-approvazzjoni tal-Kummissjoni, il-missjoni tista' tikkonkludi arranġamenti tekniċi ma' Stati Membri, il-pajjiż ospitanti, Stati terzi parteċipanti u atturi internazzjonali oħra fir-rigward tal-provvista ta' tagħmir, servizzi u siti lill-EUSEC RD Congo.
                  3.   L-EUSEC RD Congo għandha tkun responsabbli għall-implimentazzjoni tal-baġit tal-missjoni. Għal dan il-għan, EUSEC RD Congo għandha tiffirma ftehim mal-Kummissjoni.
                  4.   Mingħajr preġudizzju għad-dispożizzjonijiet dwar l-istatus tal-EUSEC RD Congo u l-persunal tagħha, l-EUSEC RD Congo għandha tkun responsabbli għal kwalunkwe pretensjoni u obbligu li jirriżultaw mill-implimentazzjoni tal-mandat li jibda mill-1 ta' Ottubru 2013, bl-eċċezzjoni ta' kwalunkwe pretensjoni relatata ma' kondotta ħażina serja mill-Kap tal-Missjoni, li għalihom il-Kap tal-Missjoni għandu jġorr ir-responsabbiltà.
                  5.   L-implimentazzjoni tal-arranġamenti finanzjarji għandha tkun mingħajr preġudizzju għal-linja ta' kmand kif previst fl-Artikoli 5 u 7 u r-rekwiżiti operazzjonali tal-EUSEC RD Congo, inkluż il-kompatibbiltà tat-tagħmir u l-interoperabbiltà tat-timijiet tagħha.
                  6.   In-nefqa għandha tkun eliġibbli mid-data tad-dħul fis-seħħ ta' din id-Deċiżjoni.”;

                  (5)

                  jiddaħħal l-Artikolu li ġej:
                  “Artikolu 9a
                  Ċellula ta' Proġetti
                  1.   L-EUSEC RD Congo għandu jkollha Ċellula ta' Proġetti għall-identifikazzjoni u l-implimentazzjoni tal-proġetti. L-EUSEC RD Congo għandha, kif adatt, tiffaċilita u tipprovdi konsulenza dwar proġetti implimentati mill-Istati Membri u l-Istati terzi taħt ir-responsabbiltà tagħhom, f'oqsma relatati mal-EUSEC RD Congo u b'appoġġ għall-objettivi tagħha.
                  2.   Soġġett għal paragrafu 3, l-EUSEC RD Congo għandha tkun awtorizzata li tagħmel rikors għall-kontribuzzjonijiet finanzjarji mill-Istati Membri jew Stati terzi għall-implimentazzjoni ta' proġetti identifikati bħala li jissupplimentaw b'mod konsistenti l-azzjonijiet l-oħra tal-EUSEC RD Congo, jekk il-proġett ikun:

                              (a)

                              previst fid-dikjarazzjoni finanzjarja relatata ma' din id-Deċiżjoni; jew

                              (b)

                              integrat matul il-mandat permezz ta' modifika tad-dikjarazzjoni finanzjarja fuq talba tal-Kap tal-Missjoni.

                        L-EUSEC RD Congo għandha tikkonkludi arranġament ma' dawk l-Istati, tkopri b'mod partikolari l-proċeduri speċifiċi għat-trattament ta' kull ilment minn partijiet terzi dwar ħsara kkawżata bħala riżultat ta' atti jew ommissjonijiet mill-EUSEC RD Congo fl-użu tal-fondi pprovduti minn dawk l-Istati. L-Istati li jikkontribwixxu ma jistgħu f'ebda ċirkostanza jżommu lill-Unjoni jew lir-RGħ responsabbli għal atti jew ommissjonijiet mill-EUSEC RD Congo fl-użu tal-fondi pprovduti minn dawk l-Istati.
                  3.   Il-kontribuzzjonijiet finanzjarji mill-Istati terzi għaċ-Ċellula ta' Proġetti għandhom ikunu soġġetti għall-aċċettazzjoni tal-KPS.”;

                  (6)

                  L-Artikolu 13 huwa emendat kif ġej:

                              (a)

                              il-paragrafu 1 hu sostitwit b'dan li ġej:
                              “1.   Ir-RGħ għandu jkun awtorizzat jirrilaxxa lill-Istati terzi assoċjati ma' din id-Deċi'joni, kif xieraq u skont il-ħtiġijiet tal-missjoni, informazzjoni u dokumenti klassifikati tal-UE sal-livell ‘CONFIDENTIEL UE/EU CONFIDENTIAL’ iġġenerati għall-finijiet tal-missjoni, skont id-Deċiżjoni tal-Kunsill 2013/488/UE (*).

                                 (*)  Deċiżjoni tal-Kunsill 2013/488/UE tat-23 ta' Settembru 2013 dwar ir-regoli tas-sigurtà għall-protezzjoni ta' informazzjoni klassifikata tal-UE (ĠU L 274, 15.10.2013, p. 1).”"
						;

                              (b)

                              il-paragrafu 5 huwa sostitwit b'dan li ġej:
                              “5.   Ir-RGħ jista' jiddelega s-setgħat imsemmijin fil-paragrafi 1 sa 4, kif ukoll l-abbiltà li jikkonkludi arranġamenti msemmijin fil-paragrafi 2 u 3 għal persuni mpoġġijin taħt l-awtorità tiegħu/tagħha u/jew il-Kap tal-Missjoni.”;

                  (7)

                  fl-Artikolu 17, it-tieni paragrafu huwa sostitwit b'dan li ġej:
                  “Għandha tapplika sat-30 ta' Ġunju 2015.”.
            Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.
      Hija għandha tapplika mill-1 ta' Ottubru 2014.

         Magħmul fi Brussell, il-25 ta' Settembru 2014.

               Għall-Kunsill

               Il-President

            F. GUIDI

         (1)  Deċiżjoni tal-Kunsill 2010/565/PESK tal-Kunsill tal-21 ta' Settembru 2010 dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (ĠU L 248, 22.9.2010, p. 59).

         (2)  Deċiżjoni tal-Kunsill 2013/468/PESK tat-23 ta' Settembru 2013 li temenda u testendi d-Deċiżjoni 2010/565/PESK dwar il-missjoni ta' konsulenza u assistenza tal-Unjoni Ewropea fil-qasam tar-riforma tas-settur tas-sigurtà fir-Repubblika Demokratika tal-Kongo (EUSEC RD Congo) (ĠU L 252, 24.9.2013, p. 29).


title: 2014/733/UE: Deċiżjoni tal-Kunsill tat- 8 ta' Ottubru 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tas-Senegal u tal-Protokoll ta' Implimentazzjoni tiegħu

text:
               23.10.2014

               MT

               Il-Ġurnal Uffiċjali tal-Unjoni Ewropea

               L 304/1

         DEĊIŻJONI TAL-KUNSILL
   tat-8 ta' Ottubru 2014
   dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tas-Senegal u tal-Protokoll ta' Implimentazzjoni tiegħu

      (2014/733/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 43 tiegħu, flimkien mal-Artikolu 218(5) tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               L-Unjoni Ewropea u r-Repubblika tas-Senegal innegozjaw Ftehim ta' Sħubija dwar is-Sajd Sostenibbli (minn hawn 'il quddiem imsejjaħ “il-Ftehim”) u Protokoll ta' Implimentazzjoni(minn hawn 'il quddiem imsejjaħ “il-Protokoll”) tal-Ftehim ta' Sħubija li jagħtu opportunitajiet tas-sajd lill-bastimenti tal-Unjoni fl-ilmijiet li jaqgħu fis-sovranità jew il-ġurisdizzjoni tar-Repubblika tas-Senegal f'dak li għandu x'jaqsam mas-sajd.

               (2)

               Il-Ftehim u l-Protokoll ġew inizjalati fil-25 ta' April 2014 wara li ntemmu dawn in-negozjati.

               (3)

               Il-Ftehim jħassar il-Ftehim preċedenti li ġie konkluż bejn il-Gvern tar-Repubblika tas-Senegal u l-Komunità Ekonomika Ewropea dwar is-sajd lil hinn mill-kosta tas-Senegal (1) u li daħal fis-seħħ fl-1 ta' Ġunju 1981.

               (4)

               L-Artikolu 17 tal-Ftehim u l-Artikolu 12 tal-Protokoll jipprevedu, rispettivament, l-applikazzjoni provviżorja tagħhom mid-data tal-iffirmar tagħhom.

               (5)

               Il-Ftehim u l-Protokoll tiegħu għandhom jiġu ffirmati.

               (6)

               Sabiex ikun żgurat li l-bastimenti tal-Unjoni jkomplu jwettqu l-attivitajiet tas-sajd tagħhom, il-Ftehim u l-Protokoll tiegħu għandhom jiġu applikati b'mod provviżorju sa ma jitlestew il-proċeduri meħtieġa għall-konklużjoni tagħhom,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim ta' Sħubija dwar is-Sajd Sostenibbli bejn l-Unjoni Ewropea u r-Repubblika tas-Senegal u tal-Protokoll ta' Implimentazzjoni tiegħu f'isem l-Unjoni b'dan huwa awtorizzat, dejjem jekk dan il-Ftehim u dan il-Protokoll ikunu ġew konklużi.
   It-test tal-Ftehim u dak tal-Protokoll huma mehmużin ma' din id-Deċiżjoni.
   Artikolu 2
   Il-President tal-Kunsill hu awtorizzat jaħtar persuni biex jifirmaw il-Ftehim u l-Protokoll f'isem l-Unjoni.
   Artikolu 3
   Skont l-Artikolu 17 tiegħu, il-Ftehim għandu japplika b'mod provviżorju mid-data tal-iffirmar tiegħu (2) sa ma jitlestew il-proċeduri meħtieġa għall-konklużjoni tiegħu.
   Artikolu 4
   Skont l-Artikolu 12 tiegħu, il-Protokoll għandu japplika b'mod provviżorju mid-data tal-iffirmar tiegħu (3) sa ma jitlestew il-proċeduri meħtieġa għall-konklużjoni tiegħu.
   Artikolu 5
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fil-Lussemburgu, it-8 ta' Ottubru 2014.

            Għall-Kunsill

            Il-President

         M. LUPI

      (1)  Ftehim bejn il-Gvern tar-Repubblika tas-Senegal u l-Komunità Ekonomika Ewropea dwar is-sajd lil hinn mill-kosta tas-Senegal (ĠU L 226, 29.8.1980, p. 17).

      (2)  Id-data tal-iffirmar tal-Ftehim se tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      (3)  Id-data tal-iffirmar tal-Protokoll se tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2012/106/UE: Deċiżjoni tal-Kunsill tal- 14 ta’ Diċembru 2011 dwar l-iffirmar, f’isem l-Unjoni, u l-applikazzjoni provviżorja, tal-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ ta’ partijiet u komponenti ta’ vetturi bil-mutur bejn l-Unjoni Ewropea u l-Federazzjoni Russa

text:
                  29.2.2012

                  MT

                  Il-Ġurnal Uffiċjali tal-Unjoni Ewropea

                  L 57/14

         DEĊIŻJONI TAL-KUNSILL
         tal-14 ta’ Diċembru 2011
         dwar l-iffirmar, f’isem l-Unjoni, u l-applikazzjoni provviżorja, tal-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ ta’ partijiet u komponenti ta’ vetturi bil-mutur bejn l-Unjoni Ewropea u l-Federazzjoni Russa
         (2012/106/UE)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4) flimkien mal-Artikolu 218(5) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Fid-dawl tal-importanza ekonomika għall-Unjoni tal-esportazzjonijiet ta’ vetturi bil-mutur u l-partijiet u l-komponenti tagħhom lill-Federazzjoni Russa, u bħala riżultat tan-negozjati fir-rigward tal-adeżjoni tal-Federazzjoni Russa fl-Organizzazjoni Dinija tal-Kummerċ (WTO), kif riflessa fir-rapport tal-Parti ta’ Ħidma għal din l-adeżjoni, ir-reġim ta’ investiment fis-settur awtomobilistiku applikat mill-Federazzjoni Russa, kif emendat fl-24 ta’ Diċembru 2010, jista’ jibqa’ jkun applikat sal-1 ta’ Lulju 2018 taħt ċerti kundizzjonijiet.

                     (2)

                     Hemm riskju li r-reġim ta’ investiment fis-settur awtomobilistiku tal-Federazzjoni Russa jista’ jirriżulta fid-delokalizzazzjoni tal-produzzjoni tal-partijiet u l-komponenti tal-vetturi bil-mutur mill-Unjoni minħabba l-obbligi imposti fuq l-investituri taħt dak ir-reġim li jilħqu ir-rekwiżiti tal-kontenut lokali u tal-lokalizzazzjoni tal-produzzjoni.

                     (3)

                     Fil-kuntest tan-negozjati dwar l-adeżjoni tal-Federazzjoni Russa fid-WTO, il-Kummissjoni nnegozjat, f’isem l-Unjoni, Ftehim fuq kummerċ ta’ partijiet u komponenti ta’ vetturi bil-mutur bejn l-Unjoni Ewropea u l-Federazzjoni Russa (“il-Ftehim”) li jistabbilixxi mekkaniżmu kompensatorju li jiżgura li l-importazzjonijiet tal-partijiet u l-komponenti tal-vetturi bil-mutur mill-Unjoni lejn il-Federazzjoni Russa ma jonqsux b’riżultat tal-applikazzjoni tar-reġim ta’ investiment fis-settur awtomobilistiku.

                     (4)

                     Il-Ftehim għandu jiġi ffirmat. Il-Ftehim għandu japplika fuq bażi provviżorja, pendenti l-għeluq tal-proċeduri għal konklużjoni tiegħu,

               ADOTTA DIN ID-DEĊIŻJONI:

            Artikolu 1
            L-iffirmar tal-Ftehim bejn l-Unjoni Ewropea u l-Gvern tal-Federazzjoni Russa dwar il-kummerċ ta’ partijiet u komponenti ta’ vetturi bil-mutur bejn l-Unjoni Ewropea u l-Federazzjoni Russa, huwa b’dan awtroizzat f’isem l-Unjoni, suġġett għall-konklużjoni tal-Ftehim imsemmi.
            It-test tal-Ftehim huwa mehmuż ma’ din id-Deċiżjoni.

            Artikolu 2
            Il-President tal-Kunsill huwa b’dan awtroizzat jinnomina il-persuna/i li jkollhom is-setgħa li jiffirmaw il-Ftehim f’isem l-Unjoni.

            Artikolu 3
            Skont l-Artikolu 13(3), tal-Ftehim, għandu jkun applikat provviżorjament, mid-data tas-sħubija tal-Federazzjoni Russa fid-WTO, pendenti l-għeluq tal-proċeduri għal konklużjoni ta’ dan il-Ftehim. (1)

            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul f’Ġinevra, l-14 ta’ Diċembru 2011.

                  Għall-Kunsill

                  Il-President

               M. NOGAJ

            (1)  Id-data minn meta il-Ftehim ser jiġi applikat proviżorjament ser tkun ippubblikata f’Il-Ġurnal Uffiċjal tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2015/1522 tal-14 ta' Settembru 2015 li tistabbilixxi l-pożizzjoni li għandha tittieħed f'isem l-Unjoni Ewropea fi ħdan il-Kumitat dwar l-Akkwisti Pubbliċi dwar l-adeżjoni tar-Repubblika tal-Moldova għall-Ftehim Rivedut dwar l-Akkwisti Pubbliċi

text:
               15.9.2015

               MT

               Il-Ġurnal Uffiċjali tal-Unjoni Ewropea

               L 239/144

         DEĊIŻJONI TAL-KUNSILL (UE) 2015/1522
   tal-14 ta' Settembru 2015
   li tistabbilixxi l-pożizzjoni li għandha tittieħed f'isem l-Unjoni Ewropea fi ħdan il-Kumitat dwar l-Akkwisti Pubbliċi dwar l-adeżjoni tar-Repubblika tal-Moldova għall-Ftehim Rivedut dwar l-Akkwisti Pubbliċi
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fis-7 ta' Jannar 2002, ir-Repubblika tal-Moldova applikat għall-adeżjoni mal-Ftehim Rivedut dwar l-Akkwisti Pubbliċi (“il-GPA Rivedut”),

               (2)

               L-impenji tar-Repubblika tal-Moldova dwar il-kopertura huma stabbiliti fl-offerta finali tagħha, kif imressqa lill-Partijiet għall-GPA Rivedut fis-27 ta' Mejju 2015.

               (3)

               L-offerta finali tar-Repubblika tal-Moldova tipprovdi kopertura estensiva ta' entitajiet ċentrali, subċentrali u entitajiet oħrajn li joperaw fis-settur tal-utilitajiet, prodotti, servizzi tal-kostruzzjoni u servizzi f'setturi oħrajn oħrajn. Għalhekk, hija sodisfaċenti u aċċettabbli. It-termini tal-adeżjoni tar-Repubblika tal-Moldova, kif riflessi fl-Anness ta' din id-Deċiżjoni, se jkunu riflessi fid-deċiżjoni adottata mill-Kumitat dwar l-Akkwisti Pubbliċi (“il-Kumitat GPA”) dwar l-adeżjoni tar-Repubblika tal-Moldova.

               (4)

               L-adeżjoni tar-Repubblika tal-Moldova għall-GPA Rivedut hija mistennija li tkun ta' kontribut pożittiv għal aktar ftuħ tas-swieq tal-akkwist pubbliku internazzjonali.

               (5)

               L-Artikolu XXII(2) tal-GPA Rivedut jipprevedi li kull Membru tad-WTO jista' jaderixxi mal-GPA Rivedut dwar it-termini li għandhom jiġu miftiehma bejn dak il-Membru u l-Partijiet, b'tali termini ddikjarati f'deċiżjoni tal-Kumitat tal-GPA.

               (6)

               Huwa għalhekk neċessarju li tiġi stabbilita l-pożizzjoni li għandha tittieħed f'isem l-Unjoni fi ħdan il-Kumitat tal-GPA fir-rigward l-adeżjoni tar-Repubblika tal-Moldova,

         ADOTTAT DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fi ħdan il-Kumitat dwar l-Akkwisti Pubbliċi hija li tapprova l-adeżjoni tar-Repubblika tal-Moldova tal-Ftehim Rivedut dwar l-Akkwisti Pubbliċi mill-Gvern, suġġett għal termini speċifiċi ta' adeżjoni stabbiliti fl-Anness ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-14 ta' Settembru 2015.

            Għall-Kunsill

            Il-President

         J. ASSELBORN

      ANNESS

         TERMINI TAL-UE GĦALL-ADEŻJONI TAR-REPUBBLIKA TAL-MOLDOVA MAL-GPA RIVEDUT
          (1)

      Mal-adeżjoni tar-Repubblika tal-Moldova għallGPA Rivedut, il-punt 2 tat-taqsima 2 (“L-awtoritajiet kontraenti tal-Gvern Ċentrali tal-Istati Membri tal-UE”) tal-Anness 1 tal-Appendiċi I tal-Unjoni Ewropea għandu jaqra kif ġej:

                     “2.

                     Għall-oġġetti, servizzi, fornituri u provdituri ta' servizzi ta' Iżrael, tal-Montenegro, u tar-Repubblika tal-Moldova, l-akkwist mill-awtoritajiet kontraenti tal-gvern ċentrali li ġejjin.”.

         (1)  In-numerazzjoni tal-iskedi ta' kopertura tal-Partijiet għall-GPA Rivedut inbidlet mis-segretarjat tad-WTO bi qbil mal-Partijiet għall-GPA Rivedut. In-numerazzjoni użata f'dan l-Anness tikkorrispondi man-numerazzjoni tal-aħħar kopja ċertifikata bħala awtentika tal-iskedi ta' kopertura tal-Partijiet għall-GPA Rivedut, li ntbagħtet mid-WTO lill-Partijiet għall-GPA permezz ta' notifika uffiċjali li tinsab disponibbli hawn http://www.wto.org/english/tratop_e/gproc_e/gp_app_agree_e.htm#revisedGPA. In-numerazzjoni tal-iskedi ta' kopertura tal-Partijiet għall-GPA Rivedut ippubblikata fil-ĠU L 68, 7.3.2014, p. 2 ma għadhiex tintuża.


title: Deċiżjoni tal-Kunsill tad- 29 ta' Lulju 2005 dwar il-ħatra ta' erba' membri tal-Bord Amministrattiv għall-Aġenzija Ewropea għall-Mediċini (EMEA)

text:
               16.6.2006

               MT

               Il-Ġurnal Uffiċjali ta’ l-Unjoni Ewropea

               376

         DEĊIŻJONI TAL-KUNSILL
   tad-29 ta' Lulju 2005
   dwar il-ħatra ta' erba' membri tal-Bord Amministrattiv għall-Aġenzija Ewropea għall-Mediċini (EMEA)
   (2005/594/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament (KE) Nru 726/2004 tal-31 ta' Marzu 2004 li jistabbilixxi proċeduri tal-Komunità dwar l-awtorizzazzjoni u s-superviżjoni ta' prodotti mediċinali għal użu fuq il-bniedem u l-annimali u li jistabbilixxi l-Aġenzija Ewropea għall-Mediċini (1), u b'mod partikolari l-Artikolu 65(1) u 65(4) tiegħu,
   Wara li kkunsidra l-lista tal-kandidati mħejjija mill-Kummissjoni fil-25 ta' Frar 2005,
   Wara li kkunsidra l-Opinjoni tal-Parlament Ewropew,
   IDDEĊIEDA KIF ĠEJ:
   Artikolu 1
   Is-Sinjura Mary Geraldine BAKER, imwielda Londra (Renju Unit) fis-27 ta' Ottubru 1936,
   is-Sur Jean GEORGES, imwieled Esch-sur-Alzette (Lussemburgu) fil-11 ta' Lulju 1966,
   is-Sinjura Lisette TIDDENS-ENGWIRDA, imwielda Amsterdam (Olanda) fil-25 ta' Ġunju 1950 u
   s-Sur Fritz Rupert UNGEMACH, imwieled Munich (Ġermanja) fis-6 ta' Frar 1947,
   permezz ta' dan għandhom jinħatru membri tal-Bord Amministrattiv għall-Aġenzija Ewropea għall-Mediċini (EMEA) għall-perijodu ta' tliet snin.
   Artikolu 2
   Id-data li minnha għandu jibda l-perijodu ta' tliet snin imsemmi fl-Artikolu 1 għandha tkun determinata mill-Bord ta' Amministrattiv għall-Aġenzija Ewropea għall-Mediċini (EMEA).

      Magħmula fi Brussel, 29 ta' Lulju 2005.

            Għall-Kunsill

            Il-President

         J. STRAW

      (1)  ĠU L 136, 30.4.2004, p. 1.


title: 2008/310/KE: Deċiżjoni tal-Kunsill tas- 7 ta’ April 2008 li taħtar seba’ membri tar-Renju Unit u seba’ membri supplenti tar-Renju Unit fil-Kumitat tar-Reġjuni

text:
               17.4.2008

               MT

               Il-Ġurnal Uffiċjali ta’ l-Unjoni Ewropea

               L 107/30

         DEĊIŻJONI TAL-KUNSILL
   tas-7 ta’ April 2008
   li taħtar seba’ membri tar-Renju Unit u seba’ membri supplenti tar-Renju Unit fil-Kumitat tar-Reġjuni
   (2008/310/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara l-kkunsidra l-proposta tal-Gvern tar-Renju Unit,
   Billi:

               (1)

               Fl-24 ta’ Jannar 2006 l-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Il-postijiet ta’ seba’ membri fil-Kumitat tar-Reġjuni tbattlu wara t-tmiem tal-mandati tas-Sinjura ASHTON, is-Sur BODFISH, is-Sinjura Olive BROWN, is-Sinjura COLEMAN, is-Sinjura BUTLER, is-Sur McCONNELL u s-Sinjura OLDFATHER. Il-postijiet ta’ ħames membri supplenti tbattlu wara t-tmiem tal-mandati tas-Sur ANGELL, is-Sur FOOTE-WOOD, is-Sinjura KAGAN, is-Sinjura DAVIES u s-Sur LYON. Post wieħed ta’ membru supplenti tbattal wara r-riżenja tas-Sur LOCHHEAD. Post wieħed ta’ membru supplenti jitbattal wara l-ħatra tas-Sur MALCOLM bħala membru,

         IDDEĊIEDA KIF ĠEJ:
   Artikolu 1
   Dawn li ġejjin huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membri:

                           —

                           Linda GILLHAM, Member of Runnymede Borough Council

                           —

                           Dave WILCOX, Member of Derbyshire County Council

                           —

                           Iain MALCOLM, Member of South Tyneside Council (bidla fil-mandat)

                           —

                           Doris ANSARI, Member of Cornwall County Council

                           —

                           Christine CHAPMAN, Member of the National Assembly of Wales

                           —

                           Keith BROWN, Member of the Scottish Parliament

                           —

                           Irene OLDFATHER, Member of the Scottish Parliament

                     kif ukoll

               (b)

               bħala membri supplenti:

                           —

                           Kathy POLLARD, Member of Suffolk County Council

                           —

                           Doreen HUDDART, Member of Newcastle-upon-Tyne City Council

                           —

                           Feryat DEMIRCI, Member of London Borough of Hackney

                           —

                           Cindy HUGHES, Member of Darlington Borough Council

                           —

                           Nerys EVANS, Member of the National Assembly of Wales

                           —

                           Allison McINNES, Member of the Scottish Parliament

                           —

                           Ted BROCKLEBANK, Member of the Scottish Parliament.

         Artikolu 2
   Din id-Deċiżjoni għandha tieħu effett fid-data ta’ l-adozzjoni tagħha.

      Magħmul fil-Lussemburgu, 7 ta’ April 2008.

            Għall-Kunsill

            Il-President

         R. ŽERJAV

      (1)  ĠU L 56, 25.2.2006, p. 75.


title: Deċiżjoni tal-Kummissjoni tal- 25 ta' April 2006 li tagħlaq il-proċedura ta' l- antidumping fir-rigward ta' l-importazzjoni ta' l-alkoħol etiliku li joriġina fil-Gwatemala u l-Pakistan

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               635

         DEĊIŻJONI TAL-KUMMISSJONI
   tal-25 ta' April 2006
   li tagħlaq il-proċedura ta' l-antidumping fir-rigward ta' l-importazzjoni ta' l-alkoħol etiliku li joriġina fil-Gwatemala u l-Pakistan
   (2006/301/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (“ir-Regolament bażiku”) (1), u b'mod partikulari l-Artikolu 9 tiegħu,
   Wara li kkonsultat il-Kumitat Konsultattiv,
   Billi:
   A.   PROĊEDURA

               (1)

               Fis-26 ta' Mejju 2005, permezz ta' avviż ippublikat fil-Ġurnal Uffiċjali ta' l-Unjoni Ewropea
                   (2), il-Kummissjoni ħabbret il-ftuħ ta' proċedura ta' l-antidumping fir-rigward ta' l-importazzjoni fil-Komunità ta' alkoħol etiliku li joriġina fil-Gwatemala u l-Pakistan, kemm jekk denaturat kif ukoll jekk le, b'qawwa alkoħolika ta' 80 % vol jew aktar, normalment iddikjarat taħt il-kodiċi NM 2207 10 00 u ex 2207 20 00.

               (2)

               Il-proċedura ta' l-antidumping infetħet, skond l-Artikolu 5 tar-Regolament bażiku, wara li sar ilment fil-11 ta' April 2005 mill-Kumitat ta' Produtturi ta' Etanol Industrijali ta' l-Unjoni Ewropea (il-“kwerelant”) f'isem il-produtturi li jirrapreżentaw proporzjon maġġuri, f'dan il-każ aktar minn 30 % tal-produzzjoni ta' l-alkoħol etiliku fil-Komunità.

               (3)

               L-ilment kif fih evidenza prima facie ta' l-eżistenza ta' dumping tal-prodott imsemmi u ta' ħsara materjali li rriżultat minnu, li tqieset biżżejjed biex ikun ġustifikat il-ftuħ tal-proċeduri.

               (4)

               Il-Kummissjoni uffiċjalment tat parir lill-produtturi esportaturi fil-Gwatemala u l-Pakistan, importaturi/kummerċjanti, fornituri u utenti magħrufa bħal interessati, ir-rappreżentanti tal-pajjiżi esportaturi kkonċernati, il-kwerelant u l-produtturi Komunitarji magħrufa kollha l-oħra bil-ftuħ tal-proċedura. Il-partijiet interessati ngħataw l-opportunità li jwasslu l-fehmiet taghħom bil-miktub u li jitolbu seduta fil-limitu taż-żmien stabbilit fl-avviż ta' ftuħ u ntbagħtu kwestjonarji lill-partijiet kollha interessati.

         B.   IRTIRAR TA' L-ILMENT U GĦELUQ TAL-PROĊEDURA

               (5)

               Permezz ta' ittra tal-31 ta' Jannar 2006 u indirizzata lill-Kummissjoni, il-kwerelant formalment irtira l-ilment tiegħu. Skond il-kwerelant, dan l-irtirar irriżulta mill-bidla sinifikanti ta' dan l-aħħar fis-Sistema Ġeneralizzata ta' Preferenzi dwar l-alkoħol etiliku li joriġina fil-Pakistan. Skond il-kwerelant, minkejja li dan ma eliminax il-prassi ta' dumping, għen b'mod sinifikanti sabiex jitnaqqsu l-volumi kbar u ta' ħsara mill-Pakistan lejn il-Komunità. Peress li d-data dwar il-ħsara fl-ilment kienet imsejsa fuq l-effett ikkombinat ta' l-importazzjoni mill-Gwatemala u l-Pakistan, il-kwerelant ħass li l-irtirar ta' l-ilment fir-rigward taż-żewġ pajjiżi kien possibiltà ta' azzjoni raġjonevoli f'dan il-waqt.

               (6)

               Skond l-Artikolu 9(1) tar-Regolament bażiku, il-proċedura tista' tingħalaq meta jiġi rtirat l-ilment sakem għeluq bħal dan ma jmurx kontra l-interess Komunitarju.

               (7)

               Il-Kummissjoni qieset li l-proċedura attwali għandha tintemm peress li l-investigazzjoni ma tefgħet l-ebda dawl fuq il-possibiltà li dan l-għeluq imur kontra l-interess Komunitarju. Il-partijiet interessati ġew infurmati kif jixraq u ngħataw l-opportunità li jikkummentaw. Madankollu ma waslu lura l-ebda kummenti li setgħu biddlu din id-deċiżjoni.

               (8)

               Il-Kummissjoni għalhekk tikkonkludi li l-proċedura kontra d-dumping li tikkonċerna l-importazzjoni fil-Komunità ta' alkoħol etiliku li joriġina fil-Gwatemala u l-Pakistan għandha tingħalaq mingħajr ma l-impożizzjoni ta' miżuri ta' l-antidumping,

         ADOTTAT DIN ID-DEĊIŻJONI:
   Artikolu Uniku
   Il-proċedura ta' l-antidumping fir-rigward ta' l-importazzjoni ta' alkoħol etiliku li joriġina fil-Gwatemala u l-Pakistan, kemm jekk denaturat kif ukoll jekk le, b'qawwa alkoħolika ta' 80 % vol jew aktar, normalment iddikjarat taħt il-kodiċi NM 2207 10 00 u ex 2207 20 00 b'dan hija magħluqa.

      Magħmul fi Brussell, nhar il-25 ta' April 2006.

            Għall-Kummissjoni

         Peter MANDELSON

            Membru tal-Kummissjoni

      (1)  ĠU L 56, 6.3.1996, p. 1. Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).

      (2)  ĠU C 129, 26.5.2000, p. 22.


title: 2014/570/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/186

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2012
   (2014/570/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea tas-Sikurezza tal-Avjazzjoni għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 216/2008 tal-Parlament Ewropew u tal-Kunsill li jistabbilixxi Aġenzija Ewropea tas-Sikurezza tal-Avjazzjoni (4), u b’mod partikolari l-Artikolu 60 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0221/2014),

               1.

               Japprova l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea tas-Sikurezza tal-Avjazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 66.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 79, 19.3.2008, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kunsill tat-13 ta' Ottubru 1998 dwar il-konklużjoni ta' ftehim għall-koperazzjoni xjentifika u teknoloġika bejn il-Komunità Ewropea u l-Gvern ta' l-Istati Uniti ta' l-Amerika

text:
Avviż Legali Importanti

|

31998D0591

Official Journal L 284 , 22/10/1998 P. 0035 - 0036

		Id-Deċiżjoni tal-Kunsilltat-13 ta' Ottubru 1998dwar il-konklużjoni ta' ftehim għall-koperazzjoni xjentifika u teknoloġika bejn il-Komunità Ewropea u l-Gvern ta' l-Istati Uniti ta' l-Amerika(98/591/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunità Ewropea, u partikolarment l-Artikolu 130m flimkien ma’ l-ewwel sentenza ta' l-Artikolu 228(2) u l-ewwel sub-paragrafu ta' l-Artikolu 228(3) tiegħu,Wara li kkunsidra il-proposta tal-Kummissjoni [1],Wara li kkunsidra l-opinjoni tal-Parlament Ewropew [2];Billi l-Komunità Ewropea u l-Istati Uniti ta' l-Amerika qed isegwu programmi speċifiċi RTD f'oqsma ta' interess komuni;Billi, fuq il-bażi ta' esperjenza mgħoddija ż-żewġ naħat esprimew ix-xewqa li jwaqqfu qafas usa’ u aktar fil-fond għat-tmexxija ta' kollaborazzjoni fix-xjenza u teknoloġija;Billi l-Ftehim għall-kooperazzjoni xjentifika u teknoloġika jifforma parti mill-kooperazzjoni globali bejn il-Komunità Ewropea u l-Istati Uniti ta' l-Amerika kif rifless, b'mod partikolari, fl-Aġenda Ġdida Transatlantika, adottata miż-żewġ naħat f'Diċembru 1995;Billi, bid-Deċiżjoni tiegħu tal-25 ta' Ġunju 1996, il-Kunsill awtorizza lill-Kummissjoni biex tinnegozja ftehim għall-koperazzjoni xjentifika u teknoloġika bejn il-Komunità Ewropea u l-Gvern ta' l-Istati Uniti ta' l-Amerika;Billi, bid-Deċiżjoni tiegħu ta' l-1 ta' Diċembru 1997, il-Kunsill iddeċieda li l-Ftehim għall-koperazzjoni xjentifika u teknoloġika jkun iffirmat f'isem il-Komunità Ewropea;Billi l-imsemmi Ftehim kien iffirmat fil-5 ta' Diċembru 1997;Billi l-Ftehim għall-koperazzjoni xjentifika u teknoloġika bejn il-Komunità Ewropea u l-Gvern ta' l-Istati Uniti ta' l-Amerika għandu jkun approvat,IDDEĊIEDA LI ĠEJ:Artikolu 1Il-Ftehim għall-koperazzjoni xjentifika u teknoloġika bejn il-Komunità Ewropea u l-Gvern ta' l-Istati Uniti ta' l-Amerika huwa b'dan approvat f'isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Bis-saħħa ta' l-Artikolu 12 tal-ftehim, il-President tal-Kunsill għandu jinnotifika li l-proċeduri meħtieġa għad-dħul fis-seħħ tal-Ftehim tlestew min-naħa tal-Komunità.Magħmula l-Lussemburgu, fit-13 ta' Ottubru 1998.Għall-KunsillIl-PresidentC. Einem[1] ĠU C 162, tat-28.5.1998, p. 10.[2] Opinjoni mogħtija fis-7 ta' Ġunju 1998 (għadha mhix pubblikata fil-Ġurnal Uffiċjali).--------------------------------------------------


title: 2013/389/UE: Deċiżjoni tal-Kunsill tal- 15 ta’ Lulju 2013 li taħtar żewġ membri Finlandiżi tal-Kumitat Ekonomiku u Soċjali Ewropew

text:
               19.7.2013

               MT

               Il-Ġurnal Uffiċjali tal-Unjoni Ewropea

               L 196/21

         DEĊIŻJONI TAL-KUNSILL
   tal-15 ta’ Lulju 2013
   li taħtar żewġ membri Finlandiżi tal-Kumitat Ekonomiku u Soċjali Ewropew
   (2013/389/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta mill-Gvern Finlandiż,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 l-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill- 21 ta’ Settembru 2010 sal-20 ta’ Settembru 2015 (1).

               (2)

               Is-siġġijiet ta’ żewġ membri fil-Kumitat Ekonomiku u Soċjali Ewropew saru vakanti wara t-tmiem tal-mandati tas-Sinjura Leila KURKI u s-Sinjura Marja-Liisa PELTOLA,

         ADOTTA DIN ID-DEĊIŻJONI:
   Artikolu 1
   Is-Sur Timo VUORI, Chief Executive, ICC Finland u s-Sinjura Marianne MUONA, Director of FinUnions, huma b’dan maħtura membri tal-Kumitat Ekonomiku u Soċjali Ewropew għal bqija tal-mandat attwali, li jintemm fl-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-15 ta’ Lulju 2013.

            Għall-Kunsill

            Il-President

         V. JUKNA

      (1)  ĠU L 251, 25.9.2010, p. 8.


title: Deċiżjoni tal-Bureau tal-Parlament Ewropew tas-16 ta’ Ġunju 2014 li temenda l-Miżuri ta’ Implimentazzjoni tal-Istatut għall-Membri tal-Parlament Ewropew

text:
               28.6.2014

               MT

               Il-Ġurnal Uffiċjali tal-Unjoni Ewropea

               C 200/56

         DEĊIŻJONI TAL-BUREAU TAL-PARLAMENT EWROPEW
   tas-16 ta’ Ġunju 2014
   li temenda l-Miżuri ta’ Implimentazzjoni tal-Istatut għall-Membri tal-Parlament Ewropew
   (2014/C 200/02)
   IL-BUREAU TAL-PARLAMENT EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 223(2) tiegħu,
   Wara li kkunsidra l-Istatut għall-Membri tal-Parlament Ewropew (1),
   Wara li kkunsidra l-Artikoli 8 u 23 tar-Regoli ta’ Proċedura tal-Parlament Ewropew,
   Billi:

               (1)

               B’konfomita’ mal-Artikolu 69(2) tal-Miżuri ta’ Implimentazzjoni tal-Istatut għall-Membri tal-Parlament Ewropew (2) (“il-Miżuri ta’ Implimentazzjoni”), l-ammont massimu ta’ kull xahar li jista’ jitħallas fir-rigward tal-assistenza parlamentari għandu jiġi marbut mal-indiċi skont l-aġġustamenti għar-remunerazzjoni tal-uffiċjali u ta’ aġenti oħra tal-Unjoni Ewropea.

               (2)

               Ir-Regolament (UE) Nru 423/2014 tal-Parlament Ewropew u tal-Kunsill (3) li daħal fis-seħħ fl-1 ta’ Mejju 2014 jistipula li l-aġġustament tar-remunerazzjoni u l-pensjonijiet tal-uffiċjali u ta’ aġenti oħra tal-Unjoni Ewropea fir-rigward tal-2011 u l-2012 huwa 0 % u 0,8 %, rispettivament. Barra minn hekk, bħala parti mill-kompromess politiku dwar ir-riforma tar-Regolamenti tal-Persunal tal-Uffiċjali tal-Unjoni Ewropea u tal-Kondizzjonijiet tal-Impjieg ta’ Aġenti Oħra tal-Unjoni, kien ġie deċiż li r-remunerazzjoni u l-pensjonijiet għas-snin 2013 u 2014 ikunu ffriżati,

         ADOTTA DIN ID-DEĊIŻJONI:
   Artikolu 1
   Fl-Artikolu 33 tal-Miżuri ta’ Implimentazzjoni, il-paragrafu 4 huwa sostitwit b’dan li ġej:

               “4.

               L-ammont massimu kull xahar li jista’ jitħallas fir-rigward tal-membri kollha tal-istaff personali msemmija fl-Artikolu 34 għandu jkun EUR 21 379 b’effett mill-1 ta’ Lulju 2012.”.

         Artikolu 2
   1.   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   2.   Din id-Deċiżjoni għandha tapplika mill-1 ta’ Lulju 2012.

      (1)  Id-Deċiżjoni 2005/684/KE, Euratom tal-Parlament Ewropew tat-28 ta’ Settembru 2005 li tadotta l-Istatut għall-Membri tal-Parlament Ewropew (ĠU L 262, 7.10.2005, p. 1).

      (2)  Id-Deċiżjoni tal-Bureau tal-Parlament Ewropew tad-19 ta’ Mejju u tad- 9 ta’ Lulju 2008 dwar miżuri ta’ implimentazzjoni tal-Istatut tal-Membri tal-Parlament Ewropew (ĠU C 159, 13.7.2009, p. 1).

      (3)  Ir-Regolament (UE) Nru 423/2014 tal-Parlament Ewropew u tal-Kunsill tas-16 ta’ April 2014 li jaġġusta, b’effett mill-1 ta’ Lulju 2012, ir-rimunerazzjoni u l-pensjonijiet tal-uffiċjali u ta’ aġenti oħra tal-Unjoni Ewropea kif ukoll il-koeffiċjenti korrettivi li japplikaw għalihom (ĠU L 129, 30.4.2014, p. 12).